У Вікіпедыі ёсць артыкулы пра іншых асоб з прозвішчам Дземідовіч.

**Вадзім Дземідовіч** (нар. 20 верасня 1985, Брэст) — беларускі футбаліст (нападнік) і трэнер.

Клубная кар’ера
---------------

Распачаў кар’еру ў брэсцкім «Дынама» як паўабаронца. У 2010—2011 гадах гуляў за гродзенскі «Нёман», у асноўным на пазіцыі нападніка.

У пачатку сезона 2012 трапіў у склад «Гомеля», а ў жніўні таго ж года перайшоў у «Тарпеда-БелАЗ». З-за траўмы змог правесці толькі 5 матчаў за «Тарпеда-БелАЗ» і ў лістападзе пакінуў клуб.

У студзені 2013 года стаў іграком бабруйскай «Белшыны». У «Белшыне» спачатку звычайна выхадзіў на замену, а ў ліпені стаў іграком стартавага складу. Тады ж найлепш праявіў сябе, забіўшы 4 галы ў трох матчах запар. Пазней зноў страціў месца ў аснове.

У студзені 2014 года перайшоў у наваполацкі «Нафтан». Неўзабаве замацаваўся ў асноўным складзе наваполацкага клуба на пазіцыі цэнтральнага нападніка. З 9 галамі стаў найлепшым бамбардзірам клуба ў сезоне 2014. У лютым 2015 на год падоўжыў кантракт з «Нафтанам». У першай палове сезона 2015 забіў 4 галы ў 13 матчах, што зноў стала найлепшым паказчыкам у камандзе на дадзеным этапе.

17 ліпеня 2015 года стаў іграком жодзінскага «Тарпеда-БелАЗ», дзе ўжо гуляў трыма гадамі раней. У складзе «Тарпеда» таксама здолеў замацавацца ў якасці асноўнага нападніка, у 11 матчах другой паловы чэмпіянату забіў 5 галоў. У студзені 2016 года падоўжыў кантракт з «Тарпеда-БелАЗ». Выдатна правёў сезон 2016, у якім з 12 галамі стаў найлепшым бамбардзірам у камандзе і адным з найлепшых у чэмпіянаце.

У студзені 2017 года падпісаў кантракт з мінскім «Дынама». Не здолеў замацавацца ў асноўным складзе дынамаўцаў, часцей толькі выхадзіў на замену ў канцы сустрэчы. У жніўні 2017 года, па пагадненні бакоў пакінуўшы «Дынама», стаў іграком «Мінска». Спачатку выступаў у аснове «гараджан», аднак з кастрычніка стаў гуляць за дубль. У лістападзе 2017 года па заканчэнні кантракта пакінуў «Мінск».

У сакавіку 2018 года пачаў трэніравацца з мінскім «Тарпеда» і неўзабаве падпісаў кантракт. У 11 матчах за «Тарпеда» забіў два галы (абодва з пенальці) і ўжо чэрвені пакінуў каманду. У жніўні 2018 года пасля прагляду стаў іграком магілёўскага «Дняпра». Трывала гуляў у асноўным складзе магіляўчан, але не забіў ніводнага гола і не здолеў выратаваць каманду ад вылету ў Першую лігу. У снежні 2018 года пакінуў магілёўскі клуб.

Са студзеня 2019 года знаходзіўся на праглядзе ў брэсцкім «Руху» і ў выніку падпісаў кантракт. З 12 галамі стаў найлепшым бамбардзірам каманды ў сезоне і дапамог ёй выйсці ў Вышэйшую лігу.

У пачатку 2020 года завяршыў прафесійную кар’еру і перайшоў на трэнерскую працу ў дубль «Руха». Заставаўся ў клубе да пачатку 2022 года, калі ён зняўся са спаборніцтваў.

У 2021 годзе ў якасці аматара выступаў за «Брэстжылбуд» у Другой лізе.

Сям’я
-----

Родны брат Вадзіма Аляксандр таксама з’яўляецца футбалістам.

Дасягненні
----------

* Беларусь Уладальнік Кубка Беларусі (2): 2007, 2016
* Беларусь Уладальнік Суперкубка Беларусі: 2012
* Беларусь У спісе 22 найлепшых ігракоў чэмпіянату Беларусі: 2016

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2003 | дубль | Дынама (Брэст) | Беларусь | 15 | 1 |
| 2004 | Д1 | Дынама (Брэст) | Беларусь | 1 | 0 |
| 2005 | Д1 | Дынама (Брэст) | Беларусь | 4 | 1 |
| 2006 | Д1 | Дынама (Брэст) | Беларусь | 17 | 1 |
| 2007 | Д1 | Дынама (Брэст) | Беларусь | 15 | 0 |
| 2008 | Д1 | Дынама (Брэст) | Беларусь | 12 | 0 |
| 2009 | Д1 | Дынама (Брэст) | Беларусь | 13 | 2 |
| 2010 | Д1 | Нёман | Беларусь | 29 | 5 |
| 2011 | Д1 | Нёман | Беларусь | 31 | 5 |
| 2012 (1) | Д1 | Гомель | Беларусь | 13 | 2 |
| 2012 (2) | Д1 | Тарпеда-БелАЗ | Беларусь | 5 | 0 |
| 2013 | Д1 | Белшына | Беларусь | 22 | 6 |
| 2014 | Д1 | Нафтан | Беларусь | 31 | 9 |
| 2015 (1) | Д1 | Нафтан | Беларусь | 13 | 4 |
| 2015 (2) | Д1 | Тарпеда-БелАЗ | Беларусь | 11 | 5 |
| 2016 | Д1 | Тарпеда-БелАЗ | Беларусь | 30 | 12 |
| 2017 (1) | Д1 | Дынама (Мінск) | Беларусь | 7 | 0 |
| 2017 (2) | Д1 | Мінск | Беларусь | 8 | 0 |
| 2018 (1) | Д1 | Тарпеда (Мінск) | Беларусь | 11 | 2 |
| 2018 (2) | Д1 | Дняпро | Беларусь | 11 | 0 |
| 2019 | Д2 | Рух | Беларусь | 27 | 12 |
| 2021 | Д3 | Брэстжылбуд | Беларусь | 13 | 8 |
|

Зноскі
------

1. ↑  Vadim Demidovich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Вадим Демидович покинул «Торпедо-БелАЗ»
3. ↑  Футбол. Вадим Демидович заключил контракт с "Нафтаном"
4. ↑  Гунчак, Зюлев, Сучков, Хотов, Шкабара и Демидович продлили соглашения с "Нафтаном"
5. ↑  Вадим Демидович заключил контракт с "Торпедо-БелАЗ"
6. ↑  Алексей Белевич стал игроком "Торпедо-БелАЗ", Демидович остался в Жодино
7. ↑  Минское "Динамо" объявило о подписании Демидовича
8. ↑  Вадим Демидович перешел в "Минск"
9. ↑  Вадим Демидович ушел из "Минска"
10. ↑  Вадим Демидович стал игроком минского "Торпедо"
11. ↑  Демидович покидает минское «Торпедо»
12. ↑  Демидович стал игроком "Днепра"
13. ↑  11 футболистов покинули "Днепр"
14. ↑  Вадим Демидович подписал контракт с "Рухом"
15. ↑  «Будем заниматься развитием молодых футболистов»: спортивный директор «Руха» Сергей Присяжнюк ответил на вопросы «БГ»

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |